**POUŽÍVANIE HNOJÍV V ZÁHRADNÍCTVE**

Pri pestovaní rastlín nastáva odčerpávanie živín z pôdy. Tento úbytok je teda potrebné nahradiť. Z rozboru pôdy sa zistí, ktoré živiny sú v pôde v dostatočnom množstve, a ktoré treba doplniť. Živiny do pôdy dodávame vo forme hnojív.

**Používanie hnojív**

Pri používaní hnojív, hospodárskych hnojív a pôdnych pomocných látok na poľnohospodárskej pôde nesmie prísť k ich priamemu prieniku alebo splaveniu do povrchových vôd alebo na vedľajšie pozemky.

Pri určovaní dávky hnojív sa vychádza z:

* potrieb plodiny na dosiahnutie predpokladanej úrody a kvality produkcie,
* množstva prístupných živín v pôde a z podmienok stanovišťa (najmä z klímy, pôdneho

druhu a typu),

* pôdnej reakcie (pH), pomeru dôležitých katiónov (vápnika, horčíka a draslíka)

a z pomeru pôdnej organickej hmoty (humusu),

* pestovateľských podmienok ovplyvňujúcich prístupnosť živín (predplodina,

spracovanie pôdy, závlaha).

**Dávky hnojív**

Pri hnojení poľnohospodárskych pôd je potrebné dbať na vlastnosti stanovišťa, stav zásob

pôdy, potrebu jednotlivých druhov rastlín ako aj na úrodnosť jednotlivých oblastí; práve tak

zohľadňovať aj v pôde.

**Dôsledky chemizácie**:

Dôsledky nadmernej chemizácie poľnohospodárskej výroby patria medzi skryté, ale veľmi vážne ekologické hrozby. Náhrada organického hnojiva priemyselne vyrábanými minerálnymi hnojivami pomáha dosiahnuť maximálne výnosy, ale nie zadarmo.

Hnojenie sa podieľa tiež na zhoršovaní životného prostredia. Má negatívne účinky na:

* pôdu,
* vodu,
* ovzduší.

**Nepriaznivé dopady na pôdu:**

* kontaminácia pôdy toxickými prvkami,
* zníženie obsahu humusu v pôde,
* zhoršenie pôdnej štruktúry.

**Nepriaznivé dopady na vodu:**

* znečisťovanie povrchových a podzemných vôd,
* nadmerné zásobenie vody živinami - vysoká intenzita rastu vodných rastlín - vysoká spotreba kyslíka a zvýšenie oxidu uhličitého.

**Nepriaznivé dopady na ovzdušie**:

Pri poľnohospodárskych prácach spôsobuje znečisťovanie ovzdušia rozptyl priemyselných a hospodárskych hnojív i prípravkov na ochranu rastlín pri ich aplikáciách.

Použitím dusíkatých hnojív s amoniakálnou formou na veľmi zásaditých pôdach vápnik vytlačí z pôdy amoniak, ktorý potom uniká do vzduchu a reaguje s vodou obsiahnutou vo vzduchu za vzniku kyslých dažďov.